Balie-eksamen afgestel ná antwoorde uitlek | Netwerk24
Hy was moeg, sê Tiger oor Ryderbeker-flop
Deur Riaan Grobler, News24 24 Augustus 2018 18:26
’n “Administratiewe fout” het daartoe gelei dat antwoorde van ’n Suid-Afrikaanse balie-eksamenvraestel uitgelek het voordat die eksamen geskryf is.
Kandidate was veronderstel om Maandag dié vraestel by verskeie lokale te skryf.
Dit het toe aan die lig gekom dat afskrifte van die antwoorde per abuis saam met die vraestelle uitgereik is. Die eksamen is onmiddellik tot Woensdag uitgestel.
Toe die kandidate Woensdag vir ’n tweede keer opgedaag het om dié eksamen af te lê, het dit op die lappe gekom dat die antwoorde weer uitgelek is op WhatsApp, waarna die eksamen afgestel is.
Toe dié raad Woensdag uitgevind het dat sekere dele van die vraestel op sosiale media die ronde gedoen het, is opdrag gegee dat die eksamen afgestel moet word.
Adv. Noel Graves SC, voorsitter van pupilskap by die Johannesburgse balie, het aan News24 bevestig dat die antwoorde per abuis aan kandidate gegee is.
“Die hoofopsiener het besef dat die antwoorde by die vraestel ingesluit is, maar dat dit nog nie uitgedeel is aan kandidate in Johannesburg nie,” sê Graves.
“Dit blyk nou dat die antwoorde wel uitgedeel is by een van die ander balies. Die nasionale balie-eksamenraad het toe opdrag gegee dat die eksamen uitgestel word.”
Verskeie balies is nou in verbinding met die Algemene Balieraad van Suid-Afrika om ’n nuwe datum vir die eksamen vas te stel, en met ’n nuwe eksamenvraestel.
“Die kwessie word ondersoek,” sê Graves.
Meer oor: Antwoorde
Balieraad wil appelleer oor Jiba, Mrwebi
Balieraad steun nie voorsitter se siening
Vete van 15 jaar sloer net verder in hof
Man mag dokter én advokaat wees, sê hof